
Projekteerimistingimuste kinnitamine
(Rahu tn 3 eriautobaasi hoone katuse ja fassaadide rekonstrueerimine)
	1. ASJAOLUD JA MENETLUSE KÄIK




01.10.2012. a taotles AS HEAKORRASTUS, registrikood 10229666, asukoht Rahu 3, Narva, mille esindajana tegutseb Vladimir Kaštan, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Rahu tn 3 eriautobaasi hoone katuse ja fassaadide rekonstrueerimiseks. Kavandatakse viilkatuse väljeehitamist, fassaadide soojustamist ja välisviimistluse vahetamist.
	2. ÕIGUSLIKUD ALUSED



2.1 Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.
2.2 Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
	3. OTSUS




Kinnitada projekteerimistingimused Rahu tn 3 eriautobaasi hoone katuse ja fassaadide rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: eriautobaasi hoone, ehitisregistrikood 118010286;
3.1.2  Kinnistusraamatu andmed: 
          Rahu tn 3 katastriüksuse tunnus 51106:001:0021, tootmismaa.

	3.1.3  Projekteerimistingimuste koostamise aluseks on projekteerimistingimuste 
          01.10.2012. a taotlus nr 9011/1-14, Ehitusseadus, Narva linna ehitusmäärus, 
          Eestis kehtivad normatiivid, EPN, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Rahu tn 3 eriautobaasi hoone katuse ja fassaadide rekonstrueerimine.
	3.3 ÜLDNÕUDED




3.3.1 Projekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
- Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;

- Eesti Standard EVS 811:2012 „Hoone ehitusprojekt”;

- Narva linna ehitusmäärus jne.
3.3.2 Projekt peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.
3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Esitada projekti nimetus: „Rahu tn 3 eriautobaasi hoone rekonstrueerimine”.
3.3.6 Seletuskiri esitada vastavalt Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standardile EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist).

3.3.7 Enne projekteerimise algust tuleb läbi viia rekonstrueeritava hoone tarindite seisundi tehniline ekspertiis. Otsus lisada projekti kausta. 
3.3.8 Hoone välistarindite osaliseks ümberehitamiseks (nimelt avade ehitamiseks) ning uue katuse tarindite väljaehitamiseks loa väljastamisest teeb Narva Linnavalitsus otsuse tehnilise ekspertiisi tulemuste alusel. Enne projekteerimise algust tuleb läbi viia tehniline ekspertiis hoone tarindite ümberehitamise (nimelt avade ehitamise) ning  uue katuse tarindite väljaehitamise võimaluste määratlemiseks. Eksperdi arvamusest peab olema üheselt mõistetav, kas tarindite ümberehitamine ning uue katuse tarindite väljaehitamine on lubatav või mitte. Kas nõutakse avade tugevdamist või mitte? Tehnilises ekspertiisis määrata ümberehitatavate tarindite tüübid (nt kandvad, mittekandvad, materjal, tarindi paksus). Määratleda tarindite ümberehitamise ning uue katuse tarindite väljaehitamise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada lihtsustatud skeemid/joonised „Demonteerimisplaan”. 

3.3.9 Nõuded tehnilisele ekspertiisile: vastavalt MKM 20.02.2012. a määrusele nr 15 „Ehitise ekspertiisi tegemise kord”.

3.3.10 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.11 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus) ning kinnistu tehnilised näitajad. Asendiplaanil näidata projekteeritava ala piirid, rekonstrueeritava hoone mõõtmed, kaugused lähimate piiride ja ehitisteni. Näidata katuse horisontaalprojektsioon pidevjoonega ning katuse all asuvad tarindid kriipsjoonega.
3.3.12 Asendiplaanide koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.13 Korruste plaanidel näidata projekteeritava ala piirid – mõlemal pool piiratud välisseinad. Hoone püstlõikel näidata projekteeritava ala piirid – katus ning mõlemal pool piiratud välisseinad. Katuse plaan ja vaated esitada ilma projekteeritava ala piirideta.
3.3.14 Projekti koosseisus esitada lisaks rekonstrueeritavate seinte spetsifikatsioonid koos nende lõigetega. 

3.3.15 Tehnilised näitajad esitada vastavalt MKM 24.12.2002. a määrusele nr 69 „Ehitise tehniliste andmete loetelu“. Punktides „Muud oluliselt ehitist iseloomustavad andmed” esitada hoone kasutamise otstarve ja kood.

3.3.16 Ehitiste kasutamise otstarbed ja koodid esitada vastavalt MKM 26.11.2002. a määrusele nr 10 „Ehitise kasutamise otstarvete loetelu”.

3.3.17 Hoone tarindite soojustamiseks esitada soojustatud piirdetarindite lõiked ja soojustatud välisseina (ümber aknaava) lõige, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Arvutuses esitada arvutuslik sisetemperatuur. Korruste plaanidel ja hoone püstlõikel näidata projekteeritava soojaisolatsioonimaterjali kiht. Esitada soojustusmaterjalide klassifikatsiooni tüübid vastavalt toodete kaartidele.

3.3.18 Värvivaated esitada mõõtkavas 1:100. Vaadetel näidata sissepääsude detaillahendused, akende, väravate ja uste värvitoonid, välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.19 Ehitusprojekti lisadena esitada eelneva ehitusprojekti joonised või Riigiarhiivi Rakvere osakonnas asuvad inventeerimisjoonised (tüüpiliste korruste plaanid, hoone püstlõige), millised kajastavad projekteerimiseelseid seaduslikul alusel rajatud konstruktsioone. Riigiarhiivi Rakvere osakonna koduleht: www.ra.ee/et/lviru-avaleht/.
3.3.20 Ehitusprojekti lisana esitada Narva Linnavalitsuse korraldus projekteerimistingimuste kinnitamise kohta.

3.3.21 Ehitusprojekti lisana esitada projekti tellija lähteülesanne. Projekti tellija lähteülesandes märkida ka tellija valitud projekti staadium.

3.3.22 Esitada ehitusprojekti sõltumatu ekspertiis (Ehitusseadus § 21). Nõuded ehitusprojekti ekspertiisile: vastavalt MKM 20.02.2012. a määrusele nr 16 „Ehitusprojekti ekspertiisi tegemise kord”.

3.3.23 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada ka käesoleva korralduse punktidega 3.3.18-3.3.20 ettenähtud dokumentide kogum ning korruste plaanid (välistarindites olemasolevate avade kontrollimiseks). Eskiisis esitada kooskõlastamiseks vähemalt 2 hoone värvilahenduse varianti parima tulemuse saavutamiseks. 

3.3.24 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4 ARHITEKTUURSED JA LINNAEHITUSLIKUD TINGIMUSED 


3.4.1 Projekteeritav ala: hoone välisseinad, sokliosa välistarindid, katus.

3.4.2 Lubatud on viilkatuse väljaehitamine ilma katusekorruseta. Esitada katuse plaan ja kasutatavate materjalide spetsifikatsioon.
3.4.3 Katuse kalle: kuni 20°. 

3.4.4 Katusekattematerjal: mitte kasutada asbesti sisaldavaid materjale. 
3.4.5 Katusekatte värvitoon harmoniseerida hoone välisseinte värvitooniga. 
3.4.6 Vihmaveetorud soovitavalt ühtlustada katusekatte värvitooniga.

3.4.7 Lubatud on MKM 24.12.2002. a määruse nr 69 „Ehitise tehniliste andmete loetelu“ § 23 lõikes 2 sätestatud hoone maapealse osa mahu suurendamine ainult välistarindite soojustamise arvel.

3.4.8 Hoone tarindite soojustamine: vastavalt soojustehnilistele arvutustele.

3.4.9 Hoone fassaadide välisviimistlus: vaba.

3.4.10 Hoone fassaadide värvilahendus: kasutada piirkonda sobivaid lahendusi.

3.4.11 Vajadusel hoone välistarindites asuvate avatäidete vahetamine. Avatäidete vahetamise puhul esitada avade täitmise plaanid ja avatäidete spetsifikatsioon. 

3.4.12 Muud nõuded: vastavalt Ida-Eesti Päästekeskuse nõuetele, tehnilisele ekspertiisile, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele.
3.4.13 Antud projekti raames ei ole lubatud siseruumide ümberplaneerimine, sisetarindite demonteerimine, hoone kasutamise otstarbe muutmine, tehnosüsteemide, kinnistusiseste teede, piirete rekonstrueerimine ja- /või projekteerimine ning MKM 24.12.2002. a määruse nr 69 „Ehitise tehniliste andmete loetelu“ § 23 lõikes 3 sätestatud hoone täiskõrguse suurendamine. 

	3.5 KOOSKÕLASTUSED




3.5.1    Ida-Eesti Päästekeskus.

3.5.2    Projekti tellija või tema seaduslik esindaja (Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“ § 3). 
3.5.3    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 16.10.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär

